Akademik litseylarga kirish test sinovlari o‘tkazilish sanasi va vaqti aniq bo‘ldi. Oliy ta’lim vazirligi tegishli xabar bilan chiqdi. Qayd etilishicha, kirish test sinovlari 2022 yil 22 avgust kuni Davlat test markazi tomonidan maxsus belgilangan hududlarda bir smenada o‘tkaziladi. Test sinovlari soat 8:00 da boshlanadi. Test sinovlarini o‘tkazish hududi va imtihonga kirish ruxsatnomasini olish bo‘yicha qo‘shimcha ma’lumot berilishi aytilgan.